Masato (kickboxer/kikbokso)

**Masato Kobayashi** (小林 雅人, Kobayashi Masato, nosusu ontok 10 Gomot 1979) songulun poninju welterweight di nokopinsin no do Jipun. Nakalantoi koiso isio id K-1 WORLD MAX World tournament ontok 2003 om 2008. Suai ko ii, nokolimbou koduo isio id K-1 World MAX World tournament ontok 2004 om 2007.

Pogulu abaabayan K-1 Rising id Madrid ontok Mikat 2012, pinoilo do kumalaja i Masato sabaagi ponorbit eksekutif montok K-1.

## Biografi

### Koposion gulu
Nosusu i Masato Kobayashi id Kota Kashiwa, Prefektur Chiba Jipun ontok 10 Gomot 1979. Minundaliu isio kumaa Niiza, Saitama ontok di omulok po gama do kalaja molohing dau. Minimpuun isido do sumikul id Asagiri Municipal Asagiri 4th Junior High School (ja). Kopongo nolimpupusan do sikul tawakas osiriba, suminikul isio id Sikul Takawas Saitama Sakae, nga au alaid om tuminingkod miampai koombolutan dau. Pinopolombus isio do gama tuminingkod nopo nga sabaagi "sunduan" soira nokoimbulai id kopokitanan televisyen di nointutunan do Jipun ii nopo nga "Junk Sports" (ja). Kahapas do tuminingkod, kuminalaja isio do ogumu kalaja nga au mongigit jawatan di pointatap. Sundung do nakaanu isio do kalaja sabaagi monguuguhup id bar yakitori nga, minimboros isio do "tumingkod no do tadau" ka id tadau koiso. 

Ontok toun 1994, minampayat isio do  Yonekura Boxing Gym ontok umul do 15 toun. Soira norutum id poniisan do lisin poninju profesional, minogidu isio mantad gim. Ontok umul 17 toun, minampayat isio do Fuji Gym om minimpuun do minsingilo do kikboksing tu' nokopomusorou do kiguno ii montok do misaap id wawayaan. Kopongo nakalantoi id panaasan montok kikboksing profesional, suminiliu isio do mamaamain kikboksing id siriba do *[[All Japan Kickboxing Federation]] (AJKF)*. Pogulu pialaan koiso dau, Shigeo Kato, sanganu do gim Fuji nopo nga minumbal minomungaran dau sabaagi "**Fuji Sankaizan**" (藤 山海山) montok ngaran do ring dau nga au tinorimo. Kahapas dii, pinoposuul i Kato do ngaran ring do suai i **Masato** (魔裟斗), "istila' homonim Masato (雅人)". Minonorimo isio do ngaran dii nga au orohian tu' kiwaa bagas di au osonong kumaa skrip dau ii kopiagal do ngaran geng motosikal Jipun.

### All Japan Kickboxing Federation
Minomonsoi i Masato do debut profesional dau ontok 23 Gomot 1997 i miniala di Hutoshi Takehara, ii nakalantoi miampai KO ontok turugan koiso. Id pialaan koduo dau, miniala isio di Takayuki Kohiruimaki ontok 30 Mikat nga naala miampai KO gama do numangan id totud ontok pialaan kotolu. I nopo di timpuunon ii, nokoingkawas o taang pialaan diti sabaagi pialaan minsingilo do wagu soginumu do intolu turugan nga nokoingkawas po kawaagu kumaa abaabayan gulu gama do pombatalan abaabayan gulu i poinjadual do pogulu po.

Ontok 17 Gomot 1999, miniala isio di Tomoharu Chiba montok maganu pomolohou AJKF kabansaan montok welterweight ontok umul do 20 toun nogi. Minagala isio di Chiba id turugan kotolu om nosiliu nakalantoi di kawaawagu. Kahapas do kinalantayan diti, nokotorimo isio do tawaran montok pialaan sompomogunan. Ontok 22 Milau, miniala isio di Eval Denton mantad Amirika Sarikat om nakalantoi miampai kootuson id 5R. Soira nokokito i presiden WKA i Paul Ingram do pialaan diti, minanahang isio di Masato do akawas om minongondos dau sabaagi taang pomogunan, nga iti nopo nga pialaan tohuri di Masato id AJKF. Kopongo pialaan diti, natahang isio sabaagi kalas welter #13 mantad World Kickboxing Association (WKA), nga pinoilo dau do tumongkiad no isio miampai do AJKF ontok wulan Momuhau. Noonuan i Masato do pialaan miampai di Mohamed Ouali mantadMorocco ontok 21 Milatok mantad AJKF montok popoingkawas do taang WKA dau, nga au tinorimo tu au isio asaga miampai do kooturan pialaan di. Pinapaatod isio do manaanarampas dau kumaa AJKF montok mogibooboros 14 Milatok nga aiso aasil. Pinatahak dau do notis lumabus mantad AJKF om gim Fuji ontok 14 Gomot om pinopoguli do pomolohou ontok tadau dii nogi. Tumanud do kopoilaan mantad AJKF, kontrak id pialatan do AJKF, gim Fuji om Masato nopo nga gisom no do toun 2002. Sabab do kinolobuson diti, natagakan isio do tiyonon minluda om minokianu do piipiro gim inus manamong tinan montok moniwa liwang tokoro montok minluda.

### Silver Wolf
Ontok minogidu i Masato mantad AJK, minimpuun isio do manarampas tinimungan om dau sondii id "Silver Wolf". Ontok 16 Ngiop 2000, kuminaa i Masato do Thailand om miniala di Kongnapa Sor.Chalermsak. Naala i Kongnapa miampai do noumangan id sawat gibang di osiau. Nakaanu isio do tawaran ontok 1 Milau mampayat doK-1 montok magala di Morad Sari mantad Perancis. Naala i Sari id 2R miampai mato kail gibang om nakaanu do pomolohou kooturan timur id "Sari's world" International Sport Karate Association (ISKA). Mininsin i Takashi Ito, songulun kikbokso vitoron Jipun soira nokokito do pialaan diti. Gama diti, nopinsin isio (Kopokitanan) miampai di Masato ontok 30 Gomot 2001.

Ontok 5 Momuhau, minaganu i Masato do boogian id abaabayan Tadau Kinosusuon do Raja om miniala di Suriya Sor. Ploenchit, tanak kidal kitaang takawas om nokotilombus do miala id Sipoot Olimpik Musim Talasu 2004 gisom nakalantoi do pingat gangsa id tinju Welterweight montok pomolohou pomogunan do Muaythai Pomogunan Sompomogunan (IWM) id Super welterweight. Au nokotounda i Masato montok gaya kidal Suriya gisom nakalantoi montok toinsanan 5 turugan. Id di timpuunon ii, nakajadual i Masato do miala di Orono Por. Muang U-Bon nga gama do spekulasi kokomoi Hepatitis B di Orono, minomili do tinimungan di Masato do au miala iyolo ontok piipiro tadau pogulu abaabayan dii.

### K-1 WORLD MAX 2002
Minaganu i Masato do boogian id pialaan K-1 World MAX 2002 ontok 11 Mansak 2002. Pialaan diti nopo nga pokitonon id pointongkod do Jipun maya Tokyo Broadcasting System (TBS), om tongopengarah ngaawi nopo nga pinopointutun di Masato sabaagi do "the Rebellious Charisma" (反逆のカリスマ) montok iklan diolo om gunoon id slogan Masato id televisyen. Sundung do nosiliu do koizaai ii, araatan i Masato do ngaran pomolohou wagu dau om minomboros do "tumingkod momoguno" ontok do ponorubungan, tu' au karati isio do rati Rebellious. Naala isio di Takayuki Kohiruimaki, sosongulun di nokoumbal minagala di Masato pogulu ii id monoonotos do Jipun miampai kootuson do sombulugu roou id final pialaan. Kopongo pialaan di, minomboros i Kohiruimaki do "Mogolit oku kawagu dau do insan po om kaasil do mamatai dau" id golanggang miampai mogiigintong..

Ontok 11 Mikat 2002, minaganu isio boogian id Pialaan Tohuri K-1 World MAX 2002. Minagala isio di Duane Ludwig miampai kootusan sombulugu rolou id 3R. Id pialaan potilombus, naala isio di Albert Kraus ontok 2R om naala di sombulugu rolou ontok sampapas do tohuri. 

Miniala i Masato id abaabayan dau sondii do "Wolf Revolution". Minogolit isio di Melvin Murray miampai tandangan tosiriba ontok turugan ko-2.

### K-1 WORLD MAX 2003
Ontok 5 Madas 2003, naalap i Masato do insan po kawagu montok mampayat id Pialaan Tohuri Kejohanan Pomogunan K-1 World MAX 2003. Minagala isio di poninju Yunani Mike Zambidis ontok solusuk tohuri miampai kootuson di nopibabak kopongo pialaan di opitotos. Tuminilombus isio do miala do poninju Thai Sakeddaw Kiatputon ii naala miampai KO do noumangan wanan. Kuminaa i Masato do final montok pialaan koiso dau id K-1 World MAX montok miahau pomolohou do magala di Albert Kraus miampai kinaalaan disio id K-1 World Max 2002 World Tournament Final maya kootusan (potilombus nakalantoi do pomolohou i Kraus). Insan po kawagu do miniala isio di Kraus ontok tohuri toun id K-1 World MAX 2002 Champions' Challenge miampai kootuson do miagal. Id kolimpupuson, nakaala i Masato di Karus miampai kalah mati tangit gibang ontok turugan ko-2 ontok 2:26 gisom nosiliu do bontugan wagu do K-1 World MAX. 

Ontok 15 Momuhau 2003, miniala i Masato soginumu do induo kawagu id pialaan kopokitanan sampapas kotutun montok Wolf Revolution kohompit do iso turugan kooturan MMA mogolit di Caol Uno ii nokoumbal do miala id pialaan UFC pogulu diti. 

### K-1 WORLD MAX 2004
Soira minagala do tolu pialaan kohompit no di Kraus, naala i Masato kumaa di Buakaw miampai kootuson id taang tohuri do pialaan. Pialaan tolu turugan dii nopo nga miagal om nuru do turugan pomoruhang montok manantu nakalantoi. Kopongo do pialaan, pinaatod i Masato kumaa id lamin pongusapan tu' notipu bangkur dobik om korumbakan id turos. 

### Pisasawaan
Ontok 13 Mansak, pinapaharo isio do sidang abal montok popoilo do pisasawaan dau om sawo dau i Shin Yazawa, songulun mingkono do Jipun. Minomboros iyolo do nokodopitor no o pisasawaan diolo id pajabat koizaai ontok 11 Mansak 2007.. Pinopoilo isio do lohowon uai di sawo dau miampai ngaran pomolohou do "**Mākun**". Molohing om Musashi nogi nga momolohou di Masato sabaagi do "Mākun".

### K-1 WORLD MAX 2007
Ontok 3 Gumas 2007, minaganu isio boogian id K-1 World MAX Final ko-6 di mogisuusuhut id Tokyo, Jepun. Ontok suku tohuri, miniala isio di mongiigigit bontugan Buakaw Por. Pramuk. Di ontok osomok no tohuri turugan koiso, minongoput i Masato miampai kombo lintang gibang om wanan ii minagala di Buakaw. Tinindohoi di Masato o rantak magala dau solinaid pialaan miampai kootusan do sombulugu rolou.

Id sampapas timpu, piniala i Masato di Artur Kyshenko. Nokoindalan o turugan koiso miampai di Kyshenko i kiginayo do sinodu agayo ko i Masato miampai do minagantob mantad do papataam longon wanan om tangit gibang di ologod. Id turugan koduo, nokito do minonomping i Masato miampai rantak di lobi ogumu do tandangan gakod om kombinasi. Ontok tanda duo minit, minanahak i Masato do overhand wanan i pinopotigog di Kyshenko om tinilombus do tangit gibang i pinapaatod do mamaamain Ukraine di kumaa kanvas. Au nakaanu pongintaban i Kyshenko om pinapaatod i Masato kumaa final magala do poninju Dutch Shoot Andy Souwer.

Minondominasi i Masato do turugan koiso miampai pinapataam do kombinasi tinan-tulu om minonomping di Souwer kumaa id kohid. Sundung do ingkaa, id tohuri turugan, kibagas taraat o tandangan gakod di Souwer i oulud. Ontok pialaan koduo, tandangan gakod nopo nga minagala di Masato do tohuri om numaan di Souwer o umangai id totud gokod gibang di Masato miampai minomusus gisom do au kaanu do tumilombus mamanau i Masato kopongo dii om au isio suminimbar ontok lunsing turugan kotolu gisom do nakalantoi i Souwer miampai TKO om nosiliu do bontugan K-1 Pomogunan MAX 2007.

### K-1 WORLD MAX 2008
Ontok 1 Gumas 2009, nakaanu i Masato do pomolohou K-1 Max koduo dau miampai minagala di Yoshihiro Sato om Artur Kyshenko.

### Pinsin
Mininggoos i Masato do pialaan pinsin dau tumoguang di Andy Souwer. Nakalantoi i Masato id pialaan kahapas limo turugan miampai do minagala di Souwer miampai longon wanan ontok turugan kaapat.

### K-1 Global EP
Ontok Mikat 2012, pinoilo do i Masato sabaagi ponorbit eksekutif montok K-1 Global. Kopokitanan suat abal K-1 Global ontok 31 Momuhau 2012 nopo nga pinopoilo do minidu jawatan i Masato sabaagi ponobit eksekutif.

## Pomolohou

* **K-1**
** 2008 K-1 World MAX Champion
** 2007 K-1 World MAX Runner-up
** 2004 K-1 World MAX Runner-up
** 2003 K-1 World MAX Champion
** 2003 K-1 MAX Japan Champion
** 2002 K-1 MAX Japan Champion

* **International Sport Kickboxing Association**
** 2000 ISKA Oriental rules World Welterweight Champion

* **All Japan Kickboxing Federation**
** 1999 AJKF Welterweight Champion

## Rikud Kikboksing

## Wolf Revolution
Wolf Revolution nopo nga abaabayan ii pinointutun di Masato sondii. Pinopiamung iti do pansaragam maya potilombus miampai MMA om pialaan kikboksing.

## Mingkono
Nokoimbulai i Masato id filom miagal ko' *Izo, Buyuden, Dead or Alive 2: Birds, Shukyoku Ninja* om *Shamo*.

## Intangai nogi

* Kointayadan do abaabayan K-1 
* Kointayadan do nakalantoi K-1 
* Kointayadan kusai do kokbokso

## Sukuon